Snoop Dogg

Calvin Cordozar Broadus jr. (født 1971), kjent som Snoop Dogg, er en amerikansk rapper, musikkprodusent og skuespiller. Snoop Dogg er kjent for å være en av Dr. Dres  samarbeidspartnere. Hans mor ga ham kallenavnet Snoopy da han var liten, og selv tok han scenenavnet Snoop Doggy Dogg da han begynte å spille inn plater. Han skiftet navnet til Snoop Dogg i 1996, da han forlot sitt gamle selskap Death Row Records og underskrev en avtale med No Limit Records.

Snoop Dogg er den 7. rikeste rapperen i USA og tjente over 17 millioner dollar i 2006. Han har jobbet med rappere som 2Pac, Ice Cube, MC Ren, Dr. Dre, 50 Cent, Layzie Bone, Mr. Capone-E, Bad Azz, Eazy E og Eminem.

I 2013 kunngjorde Snoop at han ville bli kalt Snoop Lion grunnet filmen som ble lagd i Jamaica med navn «reincarnated», som også er navnet på albumet som ble lagd samtidig som filmen. Snoop Lion var artistnavnet hans innen musikksjangeren reggae.

I 2022 kjøpte Snoop plateselskapet Death Row Records.

 Biografi  
 De tidlige årene 
Calvin Broadus var aktiv med musikk helt fra han var liten gutt og sang og rappet i kirkekoret. Utenfor kirkeaktivitetene havnet han ofte i trøbbel – både på skolen og med lovens lange arm for å ha solgt dop. Han begynte senere på Long Beach Polytechninc High School der han deltok i DJ-konkurranser.

 Suksess med Death Row 
Som et medlem av gjengen Crips, gikk Snoop Dogg inn og ut av fengsel i tre år etter at han gikk ut av den videregående skolen. Etter oppfordring fra eldre innsatte om å bli noe i livet, begynte han å lage hjemmelagde rap-opptak med fetteren Nate Dogg og dennes beste venn Warren G (en stebror til Dr. Dre). Opprinnelig var Nates fetter Lil' 1/2 Dead en del av 
gruppen, som kalte seg for 213, oppkalt etter Long Beachs områdekode.

Dr. Dre begynte å samarbeide med den unge rapperen, først på temasangen til filmen Deep Cover og deretter på Dres debutalbum The Chronic med andre medlemmer fra hans gamle gruppe, Tha Dogg Pound

Da han spilte inn sitt eget debutalbum Doggystyle med Dr. Dre i august 1993, ble han arrestert i forbindelse med drapet på Philip Woldermarian, et medlem av en rivaliserende gjeng som angivelig hadde en hemmelig avtale med Snoop. Snoop Dogg ble siktet på flere grunnlag: han selv kjørte bilen mens hans livvakt McKinley Lee skjøt de dødelige skuddene. Snoop forble mistenkt i saken i rundt tre år.

Doggystyle ble sluppet i november 1993 på Death Row Records og ble det første debutalbumet som lå som #1 på listene. Singlene What's my Name og Gin and Juice gikk til topp 10, og albumet forble nummer én i flere måneder.

Rundt den tiden da Snoop Doggs andre album Tha Doggfather ble sluppet i november 1996, hadde populariteten til gangsta-rap og hiphop generelt sunket og ble dratt ned på grunn av drapet på Tupac Shakur, Snoops gode venn, og siktelsen på Suge Knight, en av Death Rows grunnleggere.

Snoop har flere slektninger som også er rappere, blant annet fetterne RBX, Nate Dogg og Daz Dillinger.

 2006 
Snoop Doggs utgivelse i 2006, Tha Blue Carpet Treatment, gjorde det bra den første uka da den debuterte på en 5.-plass, som er det beste siden albumet fra 2000, The Last Meal. Albumet og den andre singelen, «That's That Shit», med R. Kelly har fått god kritikk så langt.

Snoop Dogg jobber for tiden med produsenten JT the Bigga Figga med en DVD-dokumentar kalt «Mandatory Business», der folk som Russell Simmons, Spike Lee, Xzibit, Young Buck og 50 Cent vil være med. Det vil komme et album med dokumentaren.

 Ego Trippin' 

Snoop Doggs niende album, Ego Trippin''', ble utgitt 11. mars 2008. Snoop Dogg sa i et intervju at han ikke skulle ha noen andre rappere eller sangere med i albumet. «I'mma do the whole record, me by myself. I don't want no guest rappers, no singers, nothing. Just Snoop Dogg. I want you to feel me. When I think of all the greats before me... I bought Rakim's album the other day for the hundredth time, no guest rappers. I bought one of KRS-One's albums the other day for the hundredth time, no guest rappers...» sa Snoop Dogg i et intervju med MTV.com.

Snoop Dogg var også på Døgnvillfestivalen i Tromsø høsten 2009.

I desember 2009 ble Snoop Doggs tiende album, Malice n Wonderland, utgitt. Her medvirker en rekke gjesteartister, blant andre Lil Jon, The-Dream og R. Kelly.

 Diskografi 
StudioalbumDoggystyle (1993)Tha Doggfather (1996)Da Game Is to Be Sold, Not to Be Told (1998)No Limit Top Dogg (1999)Tha Last Meal (2000)Paid tha Cost to Be da Boss (2002)R&G (Rhythm & Gangsta): The Masterpiece (2004)Tha Blue Carpet Treatment (2006)Ego Trippin' (2008)Malice n Wonderland (2009)Doggumentary (2011)Reincarnated (2013)Bush (2015)Coolaid (2016)Neva Left (2017)Bible of Love (2018)I Wanna Thank Me ()

 Fellesalbum Tha Eastsidaz med Tha Eastsidaz (2000)Duces 'n Trayz: The Old Fashioned Way med Tha Eastsidaz (2001)The Hard Way med 213 (2004)Mac & Devin Go to High School med Wiz Khalifa (2011)7 Days of Funk med 7 Days of Funk (2013)Royal Fam med Tha Broadus Boyz (2013)Cuzznz'' med Daz Dillinger (2016)

Referanser

 Eksterne lenker 






Kategori:Rappere fra USA
Kategori:Death Row Records
Kategori:Personer fra Long Beach
Kategori:Musikere tilknyttet Death Row Records
Kategori:Cannabisaktivister fra USA